قافقاز بیرلیگی ایدئیاسینا و بو فیکرین داشیییجی‌لارینا کسکین موخالیفتده دوران " تورک ایزی "  درگیسی‌نین نشری دایاندیقدان سونرا چیخماغا باشلایان " موجاهید "  اؤز سلفی‌نین مؤوقعیینی بیر قدر یومشالتسا دا، یالنیز تورک بیرلیگینی قبول ائتدیگینی گیزلتمیر،  " تورکوستان، ایدیل-اورال، قوزئی قافقاز، آذربایجان و قیریم موجاهیدلری‌نین ده موشترک بیر تورک جبهه‌سی حالیندا چالیشمالاری لوزومونا ایناندیغینی بیان ائدیردی ". بونونلا برابر، " موجاهید "  قوزئی قافقازلا آذربایجان آراسیندا دوستلوق و ایش بیرلیگی طرفداری و تبلیغاتچیسی اولموشدور. " قوزئی قافقاز و آذربایجان قارداشلیغی "  مقاله‌سینده (1962، مئی-ژوئن، № 49-50) درگی‌ قئید ائدیردی کی، قوزئی قافقازلا آذربایجان آراسیندا ‌سیخ معنوی یاخینلاشما مؤوجود اولموش، حتّی قوزئی قافقازلی‌لار روسیه‌ده تزار رژیمی دئوریلدیکدن سونرا، قوردوقلاری موستقیل جومهوریتین دؤولت دیلی کیمی آذربایجان تورکجه‌سینی قبول ائتمیش، اورتا و عالی مکتب‌لرده تحصیلین تورکجه تدریسینه قرار وئرمیشدیلر.